Λαβράκια με μανιτάρια: μανταρλί
Στον Πόντο τα μαγείρευαν με πολλούς τρόπους, ένας από τους οποίους είναι το μανταρλί, που σημαίνει «μανιταράτα».
4 λαβράκια μεριδιάρικα, καθαρισμένα, 700 γρ. μικρά άσπρα μανιτάρια, ολόκληρα, καθαρισμένα με νοτισμένο πανάκι, 2 ξερά κρεμμύδια, σε λεπτές φέτες, 2 πιπεριές Φλωρίνης, σε μεγάλα κομμάτια, 2-3 σκελίδες σκόρδο, σε φετάκια, 2 φύλλα δάφνης, 1/2 μάτσο μαϊντανός, ψιλοκομμένος, 3 ντομάτες, σε στρογγυλές φέτες, 2 λεμόνια, σε στρογγυλές φέτες, 100 ml ελαιόλαδο, 30 γρ. βούτυρο, σε μικρά κομμάτια, αλάτι, φρεσκοτριμμένο πιπέρι
Για να φτιάξουμε τα λαβράκια με μανιτάρια: μανταρλί, σε φαρδιά κατσαρόλα ζεσταίνουμε τα 80 ml ελαιόλαδο σε μέτρια προς δυνατή φωτιά και σοτάρουμε τα μανιτάρια με λίγο αλάτι για 5-6 λεπτά, μέχρι όλα να ροδίσουν.Τα βγάζουμε με τρυπητή κουτάλα σε ένα ευρύχωρο ταψί.Στο ίδιο λάδι σοτάρουμε τα κρεμμύδια και τις πιπεριές για 2-3 λεπτά.Ρίχνουμε το σκόρδο, τη δάφνη, αλάτι και πιπέρι, και σοτάρουμε για άλλο 1 λεπτό.Αδειάζουμε το μείγμα στο ταψί με τα μανιτάρια.Ρίχνουμε τον μαϊντανό και αλατοπίπερο και ανακατεύουμε.Προθερμαίνουμε τον φούρνο στους 180° C.Σκορπίζουμε πάνω στο μείγμα μανιταριών εδώ κι εκεί τις μισές φέτες ντομάτας και λεμονιού.Τοποθετούμε τα λαβράκια το ένα δίπλα στο άλλο, μισοβυθίζοντάς τα μέσα στα υλικά, και πάνω τους ακουμπάμε τις υπόλοιπες φέτες ντομάτας και λεμονιού.Περιχύνουμε με το υπόλοιπο ελαιόλαδο, τα κομματάκια βουτύρου και 1/2 φλιτζ. τσαγιού νερό, αλατοπιπερώνουμε και φουρνίζουμε.Ψήνουμε για 25-30 λεπτά, μέχρι να ροδίσουν ωραία τα λαβράκια και να μελώσουν τα λαχανικά.
Λαβράκι,Μανιτάρια